En middelsstor (ca. 9 millimeter), slank, mørk trebukk med blålig metallglans. Antennene er svarte, tynne ve roten, kraftig fortykkede mot spissen, særlig hos hannen, og litt kortere enn kroppen. Hodet er ikke snuteformet forlenget. Pronotum er omtrent så langt som bredt, tønneformet uten tenner på sidene. Dekkvingene er jevnbrede. På beina er lårene svakt klubbeformede. For- og mellombeina er røde, bakbeina svarte.